དེ་དག་ལས་ལྡོག་ན།ལམ་ལོག་ལམ་འཛོལ་གྱི་དཀྱུས་ལ་ཞུགས་དང་འཇུག་བཞིན་པ་ནི།ཐམས་ཅད་ཀྱིས་དེ་ལྟར་ལས་ཟེར་བ་དང་།ཚང་མ་དེ་ལ་ཕྱོགས་ཀྱིན་འདུགཡོད་ཚད་དེ་ལྟར་ཡིན་ཟེར་བའི་ལབ་སྒྲོས་ཀྱིས་བཅིངས་པའི་འགྲོ་རྒྱུག་ཁོ་ན་ལ་བསྙེག་པ་སྟེ།རྒྱ་ནག་གི་སློབ་གསོ་ལྟ་བུའོ།།དེར་ཕ་མས་རང་གི་གཅེས་ལོའི་ལྷན་སྐྱེས་ལ་དང་དོད་མཉམ་འཇོག་མི་བྱེད་པར།གཞན་ཟེར་གཞན་རྗེས་ལ་འདུར་བ།ལྷག་ཏུ་སྐབས་ཐོག་གི་དར་སྒོ་ཆེ་བ་གང་དེས་བྱིས་པའི་མ་འོངས་པ་ཐག་གཅོད་པ།དེ་ལས་ཀྱང་ཕ་མ་རང་གི་ཕུགས་འདུན་གཙོ་བོར་བཟུང་ནས།བུ་ཕྲུག་གི་འཇོན་ནུས་དང་ལྷན་སྐྱེས་ལ་ཁ་ཡ་མི་བྱེད་པ་རེད།དེ་ལྟར།བྱིས་པ་དག་ལ་ཡོད་དགོས་པའི་སྒེར་གཤིས་རྒོད་གཤིས་གྲུབ་མ་ཐུབ་པར།མེད་ན་ཆོག་པའི་གཞུང་གཤིས་གཡུང་གཤིས་དར་བ་རེད།